Kontrafakt (hudobná skupina)

Kontrafakt je slovenské hip-hopové trio pochádzajúce z Piešťan, ktoré v roku 2001 založili Rytmus, Ego a Anys.

Raper Rytmus sa stal všeobecne známou postavou hiphopovej scény druhej polovice deväťdesiatych rokov. Pôvodne vystupoval pod prezývkou Pa3k Metamorfolord, ktorú mu vymyslel Kofik zo Senca a pod ktorou sa objavujil na kompilácii Zvuky ulice. Po vystúpeniach na hiphopových festivaloch skupina prijala ponuku na nahrávanie a v lete roku 2003 im vydalo vydavateľstvo českého hiphopového magazínu BbaRáK prvý singel Dáva mi/Dobré veci/Moja rola.

Ku skladbe Dáva mi je nakrútený videoklip bývalým pražským graffiti writerom teraz režisérom, Romeom.

Po vydaní ich druhého štúdiového albumu E.R.A. hudobným vydavateľstvom Sony Music Entertainment bol nakrútený ďalší videoklip ku titulnej skladbe albumu. Vďaka všeobecnému vzostupu popularity hip-hopového žánru ako aj mediálnej prezentácie skupiny, či rapera Rytmusa sa stala skupina Kontrafakt jedným z najznámejších predstaviteľov tohto žánru na Slovensku.

V roku 2013 sa po šiestich rokoch od vydania albumu Bozk na rozlúčku vrátili na hudobnú scénu so singlom Stokujeme Vonku ktorý predchádzal vydaniu tretieho štúdiového albumu Navždy, ktorý bol vydaný v decembri 2013 a mal obrovský úspech či už na Slovensku alebo v Česku. V máji 2014 sa konalo turné k albumu Navždy, kde Rytmus, Ego a Anys navštívili 7 slovenských miest.

V roku 2019 vydali svoj štvrtý štúdiový album Real Newz.

V roku 2021, 20 rokov po formácií Kontraktu vydali svoj piaty štúdiový album, KF ako rolls. Pred vydaním albumu vydali na svoj YouTube kanál ukážku každej skladby z albumu. Taktiež na svoj YouTube kanál uverejnili dokumentárny film, The Most Legendary.

Členovia skupiny 

 Rytmus – rap
 Ego – rap
 Anys – DJ, producent

Diskografia 

 2003 – Dáva mi/Dobré veci/Moja rola vinyl / CD (Trojsingel)
 2003 – Tri špinavé mená CD
 2004 – E.R.A. CD / 2LP
 2005 – Murdardo Mulano Tour 2005 (DVD)
 2007 – Bozk na rozlúčku CD, digitálny download
 2013 – Navždy CD, digitálny download
 2019 – Real Newz CD, digitálny download
 2021 – KF ako Rolls CD, digitálny download

Videoklipy 

 2003 – Dáva mi
 2004 – E.R.A.
 2005 – Pravda bolí/Mulano stylos
 2005 – Nelutujem
 2006 – Moji ľudia
 2006 – I tak to osiągnę (WWO ft. Orion, Włodi, Kontrafakt & Soundkail)
 2006 – Potrebujem tvoju nenávisť
 2007 – Život je boj
 2009 – Bozk na rozlúčku
 2013 – Stokujeme Vonku
 2013 – Odviati Vetrom
 2013 – JBMNT
 2013 – V mojom svete
 2014 – Kým neskapem
 2014 – Keď Jazdíme My
 2014 – Podzemie
 2014 – SSMD
 2015 – Život je film
 2019 – Ideme dnu
 2019 – Neviditelnej (ft. Viktor Sheen, Calin)
 2019 – Jlo (ft. Mirez x Dalyb x Zayo x Dokkeytino x Porsche Boy)
 2019 – Si Sa Namotal
 2020 – Pocity (ft. Sima)
 2020 – Instagram
 2020 – Mesiac

 2021 – Reklama na Rap

 2021 – Iní

Štúdiové albumy

Skladby umiestnené v rebríčkoch

Ocenenia a nominácie

Ruka Hore Awards

Referencie 

 
Slovenské hiphopové hudobné skupiny
Hudobné skupiny z 2001